શ્રીચંદભાઇએ રૂપિયા ભરેલી બેગનો પટ્ટો જોરથી પકડી રાખતાં તેઓ બાઈક પરથી જમીન પર પટકાયા હતા. લૂંટારુઓએ પુરઝડપે બાઇક ચલાવતાં શ્રીચંદભાઇ 7 ફૂટ જેટલા ઘસડાયા હતા. જ્યાં તેમને માથાના ભાગે ઇજા પહોંચતાં તેઓએ બેગનો પટ્ટો છોડી દીધો હતો. આ સમયે રાજેશભાઇ તેમનું બાઈક ઊભું રાખીને લૂંટારુઓને પકડવા દોડ્યા હતા, જોકે લૂંટારુઓ ફરાર થઈ ગયા હતા. ઈજાગ્રસ્ત પિતાને સારવાર માટે ખાનગી હોસ્પિટલમાં ખસેડવામાં આવ્યા હતા. ઘટનાની જાણ થતાં સરદારનગર પોલીસ સહિત ડીસીપી, એસીપી અને પોલીસનો કાફલો ઘટનાસ્થળે દોડી આવ્યો હતો અને તપાસ શરૂ કરી હતી. સરદારનગર પોલીસે ફરિયાદ દાખલ કરીને તપાસ શરૂ કરી છે ત્યારે લૂંટારુઓને પકડવા માટે વિસ્તારના સીસીટીવી ફૂટેજ ચકાસવાનું શરૂ કર્યું છે. ઉલ્લેખનીય છે કે 500 અને 1000ની નોટ રદ કરવાના કેન્દ્ર સરકારના નિર્ણય પછી અમદાવાદ શહેરમાં પહેલી લૂંટની ઘટના ઘટી છે.